MUNICIPIUL RAIOVA

CONSILIUL LOCAL AL MUNICIPIULUI CRAIOVA



HOTĂRÂREA NR.43
privind repartizarea, în vederea închirierii fără licitaţie publică, a spaţiului aparţinând domeniului privat al municipiul Craiova, situat în cart. Brazda lui Novac, bl. 39, parter

Consiliul Local al Municipiului Craiova întrunit în şedinţa ordinară din  data de 30.01.2014;


   Având în vedere raportul nr.11932/2014 întocmit de Direcţia Patrimoniu prin care se propune repartizarea, în vederea închirierii fără licitaţie publică, a spaţiului aparţinând domeniului privat al municipiul Craiova, situat în cart. Brazda lui Novac, bl. 39, parter şi rapoartele comisiilor de specialitate ale Consiliului Local al Municipiului Craiova nr.20, 21, 22, 23 şi 24/2014; 

           În conformitate cu prevederile Legii nr.96/2006, privind Statutul deputaţilor şi al senatorilor, modificată şi completată şi Legii nr. 334/2006, republicată, privind finanţarea activităţii partidelor politice şi a campaniilor electorale;

   În temeiul art.36, alin.2 lit. c coroborat cu alin.5, lit. b, art.45, alin.3, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;

HOTĂRĂŞTE:

Art.1.
Se aprobă repartizarea, în vederea închirierii fără licitaţie publică, a spaţiului aparţinând domeniului privat al municipiul Craiova, situat în cart. Brazda lui Novac, bl. 39, parter, în suprafaţă de 52,80 mp., către dl.Gust Băloşin Florentin, deputat în Colegiul Uninominal nr.4 Craiova, Circumscripţia Electorală nr.17, pentru organizarea biroului parlamentar.

  Art.2.Contractul de închiriere se încheie pe  perioada mandatului, iar preţul chiriei se stabileşte în conformitate cu prevederile Hotărârii Guvernului nr. 310/2007 şi a Legii nr.241/2001.
  Art.3. Pe data prezentei hotărâri, îşi încetează efectele Hotărârea Consiliului Local al Municipiului Craiova nr.27/2013.

Art.4.
Primarul Municipiului Craiova, prin aparatul de specialitate: Serviciul Administraţie Publică Locală, Direcţia  Patrimoniu şi Regia Autonomă de Administrare a Domeniului Public şi Fondului Locativ vor aduce la îndeplinire prevederile prezentei hotărâri.      

